שמואל פוירשטיין

שמואל פוירשטיין (1926 - כ"א באלול ה'תשע"ח 1 בספטמבר 2018) היה איש חינוך, מרצה בכיר בבית הספר לחינוך באוניברסיטת בר-אילן. כמו כן שימש המפקח הארצי על הוראת התנ"ך במשרד החינוך.
שימש בשנות השבעים כמנהל בית הספר התיכוני הדתי "יבנה" בחולון

ביוגרפיה
נולד ברומניה לאהרון ובתיה פוירשטיין. בשנת 1945 עלה לארץ ישראל, והתיישב במושב נחלים שליד פתח תקווה.

במשך שנים רבות היה מרצה בכיר בבית הספר לחינוך באוניברסיטת בר-אילן וריכז את התוכנית להכשרת מורים. כמו כן שימש כמפקח הארצי על הוראת התנ"ך במשרד החינוך. נחשב אבי שיטת העיון והעמקה בבחינות הבגרות.

היה נשוי ואב לשלוש בנות. אחיו היה פרופ' ראובן פוירשטיין. גיסו היה פרופ' יעקב רנד.

השקפתו הפדגוגית בלימוד התנ"ך 
לדעת פוירשטיין, בחינת הבגרות אינה משקפת רק את התקופה שלפני הבחינה, אלא את הדרך שעשה התלמיד כל השנים בלימוד התנ"ך. התכלית היא שהתלמיד יהפוך לאדם לומד, ולא רק שיעבור את הבחינה. הוא הציע שבמקצועות הקודש לא יהיו בחינות בגרות כלל, אך הצעתו לא התקבלה.

ספרו
  דרכים במקרא ובהוראתו (יחד עם משה ארנד), 1997.

קישורים חיצוניים
 
 

אנשי חינוך ישראלים
התנ"ך בישראל
עובדי משרד החינוך, התרבות והספורט
שמואל
סגל אוניברסיטת בר-אילן: חינוך
ישראלים ילידי רומניה
ישראלים שנולדו ב-1926
ישראלים שנפטרו ב-2018